《和张主簿喜雪》
宋代·吕声之

夜读书窗未觉贫，朝看万瓦没鱼鳞。飘来灞岸春风絮，泻下瀛洲玉斛尘。

笑我冗怀多俗事，羡君清思独凝神。遥怜夜月山阴道，还有扁舟乘兴人。

作者简介：绍兴新昌人，字大亨。以能诗名。师陈傅良而友蔡幼学，同升太学。宁宗嘉定间历官宿松尉、平阳丞，终昭信军节度推官。有《沃洲杂咏》。